Bjeloruska rublja
Bjeloruska rublja (bjeloruski: belaruski rubelь) je zvanična valuta u Bjelorusiji. Simbol za bjelorusku rublju je »Br« a kod BYN. Jednu rublju čini 100 kopejki. Nakon raspada SSSR-a u Bjelorusiji je privremeno uveden sistem bonova kako bi se zamijenio sovjetski novac. Prva bjeloruska rublja je uvedena 1992. godine i imala je vrijednost od 10 sovjetskih rubalja. Nova bjeloruska rublja koja je i danas u opticaju je uvedena 2016. u vrijednosti od 10000 starih za 1 novu. Godišnja inflacija rublje je iznosila 10,0% u 2016. godini. Novac izdaje Narodna Banka Republike Bjelorusije. Apoeni novčanica su 1, 2, 5, 10, 20, 50, 100, 200 i 500 rubalja. U drugoj polovini 90-tih bjeloruski predsjednik Aleksandar Lukašenko je postao zagovornik zajedničke valute Bjelorusije i Rusije. 8. decembra 1999 potpisan je sporazum između Jeljcina i Lukašenka o osnivanju rusko-bjeloruske monetarne unije. Planirano je da Bjelorusija prvo pređe na rusku rublju tokom 2003. bila uvedena nova zajednička valuta, s prelaznim rokom do 2005. međutim ovaj plan do sada nije ostvaren i njegova budućnost je neizvjesna.